armvectores/hy_wikipedia_2023 huggingface dataset:
Բլագոդատնենսկի գյուղական խորհուրդ (Խարկովի մարզ)

Բլագոդատնենսկի գյուղական խորհուրդ  (ուկրաիներեն՝ Благодатненська сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Բլագոդատնենսկի գյուղական խորհրդում բնակվում էր 1515 մարդ։ Բնակավայրը զբաղեցնում է 49.22 կմ² տարածք։ Բնակչության խտությունը կազմում էր 30.78 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Չամլի-կալե

Չամլի-կալե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էվանիլսոն

Էվանիլսոն Ապարեսիդո Ֆերեյրա, կամ պարզապես Էվանիլսոն, (սեպտեմբերի 12, 1975 թ., Դիամանտինա, Մինաս-Ժերայս), նախկին բրազիլացի ֆուտբոլիստ է։ Խաղային կարիերայի մեծ մասն անց է կացրել Դորտմունդի Բորուսիայում։ Հանդես էր գալիս աջ պաշտպանի ու նաև աջ կիսապաշտպանի դիրքերում։


== Ակումբային կարիերա ==
Էվանիլսոնն իր պրոֆեսիոնալ կարիերան սկսել է «Ամերիկա Մինեյրո» ակումբում։ Բայց 1999 թ. օգոստոսի 16-ին նա լքեց այդ ակումբը ու հայտնվեց Դորտմունդի Բորուսիայում։ Բորուսիայի հետ ունեցած պայմանագիրը բավական խճճված տեսք ուներ. 2006 թ. նրա հայրենակից Մարսիո Ամորոզոն Պարմայից տեղափոխվեց Բորուսիա 25 միլիոն եվրոյի դիմաց, իր հերթին Էվանիլսոնը վաճառվեց իտալական ակումբին 17.5 միլիոն եվրոյի դիմաց, իսկ հետո գերմանական ակումբը մինիմալ գնով կարողացավ ձեռք բերել Էվանիլսոնին վարձակալական հիմունքներով, իսկ հետո 2003 թ. Բորուսիան ըստ պայմանագրի ստիպված նաև հետ գնեց բրազիլացուն վճարելով 15 միլիոն եվրո։
4 մրցաշրջանների ընթացքում Էվանիլսոնը իրեն կարողացավ լավ դրսևորել գերմանական ակումբում, որտեղ իր լավագույն խաղընկերներից էր իր հայրենակից Լեոնարդո Դեդեն, ով Բորուսիա էր տեղափոխվել 1 տարի շուտ, քան Էվանիլսոնը։ 2002 թ. Բորուսիան կարողացավ հաղթել գերմանական առաջնությունում (Էվանիլսոնն անցկացրեց 27 հանդիպում, դարձավ 1 գոլի հեղինակ) ու նաև հասավ ՈՒԵՖԱ Եվրոպայի Լիգայի եզրափակիչ փուլ (Էվանիլսոնը խաղաց 9 խաղ, որից 7-ը՝ ամբողջական)։ Այն վերջին 2 տարիները, որ նա անցկացրեց գերմանական ակումբում, շատ քիչ էր կարողանում հայտնվել մարզադաշտում, քանի որ նրան հանգիստ չէին տալիս վնասվածքները։ 2005 թ. ապրիլի վերջին նա վերադարձավ հայրենիք, միանալով Ատլետիկո Մինեյրոյին։ Ակումբի հետ Էվանիլսոնը կնքեց 2 տարվա պայմանագիր, սակայն այդ պայմանագիրը ժամկետից շուտ չեղյալ համարվեց այն պատճառով, որ նրան չկարողացան վճարել աշխատավարձ։
2006 թ. հունվարի 17-ին Էվանիլսոնը վերադարձավ Գերմանիա ու 5 ամիս ժամկետով պայմանագիր կնքեց «Քյոլն» ակումբի հետ։ Նոր ակումբում նա ընդամենը 1 ամբողջական խաղ անցկացրեց, երբ իր թիմը մրցում էր «Հաննովեր 96» ակումբի հետ։ Այդ խաղում Էվանիլսոնի թիմը պարտվեց նվազագույն հաշվով ու մրցաշրջանի ավարտին զրկվեց Բունդեսլիգայում հանդես գալու իրավունքից։ Էվանիլսոնը իր պրոֆեսիոնալ կարիերան ավարտեց 35 տարեկան հասակում. նրա վերջին պրոֆեսիոնալ ակումբը եղավ իր հարազատ Ամերիկա Մինեյրոն։


== Միջազգային կարիերա ==
Էվանիլսոնը Բրազիլիայի ազգային հավաքականի կազմում անցկացրել է 13 հանդիպում 1 տարվա ընթացքում, այդ թվում 2 հանդիպում Ամերիկայի Գավաթի խաղերում, որտեղ նա իր թիմի հետ կարողացավ հաղթել։


== Ծանոթագրություններ ==


== Հղումներ ==
• [1](չաշխատող հղում)
Վիրիշալնոե (գյուղ, Գադյաչի շրջան)

Անվան այլ կիրառումների համար տե՛ս՝ ՎիրիշալնոեՎիրիշալնոե (ուկրաիներեն՝ Вирішальне), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1914 թվականին։
2001 թվականի տվյալներով Վիրիշալնոե գյուղում բնակվում էր 190 մարդ։ Բնակավայրը զբաղեցնում է 0,51 կմ² տարածք։ Բնակչության խտությունը կազմում էր 372,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էյրիքյոփրու

Էյրիքյոփրու, կամուրջ Արևմտյան Հայաստանում, Ալիս գետ վրա, Սեբաստիա-Թոկատ ճանապարհին։


== Ծանոթագրություններ ==
Ռաքել Ուելչ

Ռաքել Ուելչ (անգլ.՝ Raquel Welch, իրական անունը՝ Ջո Ռաքել Տեհադա, սեպտեմբերի 5, 1940(1940-09-05)[…], Չիկագո, Իլինոյս - փետրվարի 15, 2023(2023-02-15), Լոս Անջելես, Կալիֆոռնիա), ամերիկյան դերասանուհի, երգչուհի և հեռուստահաղորդավար։ Համարվում է 1970-ական թվականների սեքս-խորհրդանիշերից մեկը։


== Կենսագրություն ==
Ռաքել Ուելչը ծնվել է Չիկագոյում՝ բոլիվիացու և անգլուհու ընտանիքում։ Պատանի տարիքից նա առանձնանում էր իր արտիստիզմով և 19 տարեկանում արդեն ելույթ էր ունենում սիրողական թատերախմբում։
1959 թվականին ամուսնանալով, նա հաստատվել է Սան Դիեգոյում և աշխատանքի անցել տեղի հեռուստակայանում՝ որպես եղանակի տեսության մեկնաբան։ Ծանրաբեռնված լինելով իր աշխատանքով և երկու երեխաների դաստիարակությամբ, նա ստիպված էր թողնել ուսումը Սան-Դիեգոյի համալսարանում, այդպես էլ չստանալով կրթություն։ Ամուսնալուծվելուց հետո նա իր հետ վերցնելով երեխաներին, տեղափոխվել է Դալաս, որտեղ վաստակում էր, մասնակցելով Neiman Marcus ձեռնարկության նորաձևության ցուցադրություններին։
Որոշակի հաջողությունների հասնելով, Ռաքել Ուելչը վստահորեն ուղևորվեց Հոլիվուդ, որտեղ 1964 թվականից սկսել է ստանալ իր առաջին դերերը կինոյում։ Նա ճանաչում է ձեռք բերել 1966 թվականին, երբ նկարահանվել է «Ֆանտաստիկ ճանապարհորդություն» և «Միլիոն տարի՝ մեր թվարկությունից առաջ» կինոնկարներում։ Հետագա դերերը մեծ էկրանին, նրան հաջողություն չբերեցին, քանի որ այդ սեքսուալ դերասանուհուն հակված չէին լուրջ դերեր վստահելու։ Բացառություն էր Կոնստանցիա Բոնասյեի դերը «Երեք հրացանակիրները. Թագուհու կախազարդերը» (1974 թ.) կինոնկարում, որի համար նա արժանացավ «Ոսկե գլոբուս» կինոմրցանակին։
Ռաքել Ուելչի հիանալի արտաքինի և այն ժամանակների փառքի շնորհիվ, 1970-ական թվականներին նա հայտնվեց Փլեյբոյ ամսագրի շապիկին։ Ամսագիրը նրան անվանել էր «1970-ականների ամենացանկալի կին»։ Դրան զուգահեռ, նա բազմիցս հայտնվել է հեռուստաէկրաններին, որոշ ժամանակ վարելով սեփական հեռուստաշոուն, ինչպես նաև մասնակցելով երաժշտական շոուների Լաս Վեգասում։
Ռաքել Ուելչը նկարահանվել է նաև «Ամենամեծ խաղագումարը» (1968 թ.), «Բանդոլերո» (1968 թ.), «Չորս հրացանակիրները. Միլեդիի վրեժը» (1974 թ.), «Հրեշը» (1977 թ.), «Արքայազնը և աղքատը» (1977 թ.) և այլ կինոնկարներում։


== Անձնական կյանքը ==
Ռաքել Ուելչը ամուսնացել է չորս անգամ։ 1959 թվականին նա ամուսնացել է Ջեյմս Ուելչի հետ, ում ազգանունը նա կրել է իր հետագա կյանքում։ Ամուսնությունից նրանք ունեցել են երկու երեխա՝ մեկ որդի և մեկ դուստր։ Նրանք ամուսնալուծվել են 1964 թվականին։ Դուստրը՝ Տանի Ուելչը այժմ նույնպես դերասանուհի է։
1967 թվականին Ռաքելն ամուսնացել է պրոդյուսեր Պատրիկ Կերտիսի հետ, որից բաժանվել է 1972 թվականին։ 1980 թվականին նա ամուսնացել է ռեժիսոր Անդրե Ուայնֆելդի հետ։ Նրանք ամուսնալուծվել են 1990 թվականին։ 1999 թվականին Ռաքելն ամուսնացել է Ռիչարդ Պալմերի հետ, որից նույնպես բաժանվել է։


== Մասնակի ֆիլմագրությունը ==
Կինո

Հեռուստատեսություն


== Ծանոթագրություններ ==
Նովոկոնստանտինովկա (գյուղ, Ջանկոյի շրջան)

Անվան այլ կիրառումների համար տե՛ս՝ ՆովոկոնստանտինովկաՆովոկոնստանտինովկա (ուկրաիներեն՝ Новокостянтинівка, Ղրիմի թաթարերեն՝ Novokonstantinovka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Նովոկոնստանտինովկա գյուղում բնակվում էր 165 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յարի (գյուղ, Պրիուրալսկի շրջան)

Յարի (ռուս.՝ Яры), գյուղ Ռուսաստանի Յամալ-Նենեցյան ինքնավար օկրուգի Պրիուրալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլիզա Ռաշել

Էլիզա Ռաշել Ֆելիքս (անգլ.՝ Elisa Rachel Felix, Mademoiselle Rachel, փետրվարի 28, 1821(1821-02-28), Մումպֆ - հունվարի 3, 1858(1858-01-03), Լը Կանե), հրեական ծագմամբ ֆրանսիացի դերասանուհի։


== Կենսագրություն ==
Է. Ռաշելը ծնվել է հրեա շրջիկ դերասանների և առևտրականների աղքատ ընտանիքում, բնիկ Էլզասից, ճանապարհային պանդոկում, Գերմանիայից Ֆրանսիա տեղափոխվելու ժամանակ։ 1827 թվականին ընտանիքը բնակություն է հաստատում Լիոնում։ Փող աշխատելու համար դեռևս մանկահասակ Էլիզան իր ավագ քրոջ հետ երգում էր փողոցներում և սրճարաններում։ Այստեղ նրան պատահաբար լսում է փարիզյան երգեցողության դպրոցի ղեկավար Էթյեն Շորոնը և, հմայված պատանի երգչուհու կախարդական ձայնով, ընտանիքի հետ միասին տանում է նրան Փարիզ, որտեղ նրանք տեղավորվում են հրեական թաղամասում։ Փարիզում Էլիզան ավարտում է թատերական դպրոցը և 1837 թվականին առաջին անգամ բեմ է դուրս գալիս Վոդևիլների թատրոնում, սկզբում երկրորդական դերերով։ 1838 թվականին դերասանուհին արդեն հանդես է գալիս Կոմեդի ֆրանսեզում, որտեղ հասնում է ցնցող հաջողությունների։ Էլիզա Ռաշելի անտրեպրենյորի դերում հանդես էր գալիս նրա հայրը, ով հաճախ գերագնահատված հոնորարներ էր պահանջում, ինչը բացասաբար էր անդրադառնում դերասանուհու հանդեպ հասարակության վերաբերմունքի վրա։
Ռաշելը հյուրախաղերով շրջագայում է ամբողջ Եվրոպայով։ 1841 թվականին դերասանուհին հանդես է գալիս Լոնդոնում անգլիական Վիկտորյա թագուհու առաջ, իսկ 1852 թվականին՝ Պրուսիայի թագավոր Ֆրիդրիխ Վիլհելմ IV-ի, ով, հիացած նրա տաղանդով, պատվիրում է տեղադրել Էլիզայի արձանը Պոտսդամում։ 1853—1854 թվականներին Ռաշելը մեծ շրջագայություն է կատարում Ռուսաստանում, որտեղ նրա տաղանդի երկրպագուների շարքում էր նաև կայսր Նիկոլայ I-ը, ով ցանկանում էր անձամբ ծանոթանալ դերասանուհու հետ։ 

Սակայն ճանապարհորդությունը ծանր է ընթանում, և վերադարձի ժամանակ Էլիզան հիվանդանում է։ 1855 թվականին նա անհաջող հյուրախաղեր է ունենում ԱՄՆ-ում և վերադառնում այնտեղից արդեն տուբերկուլյոզով ծանր հիվանդ։ 1856 թվականին ուղևորություն է ունենում դեպի Եգիպտոս, ապա ապրում Ֆրանսիայի հարավում բնակվող բարեկամների մոտ։ Մահացել է հարավֆրանսիական Լե Կաննում՝ ոչ հեռու ծովափնյա Կաննից։ Մահից առաջ ցանկություն է հայտնել թաղվել հրեական կրոնական ծեսերով։ Հուղարկավորության ժամանակ մահախոսականը իվրիտով ասել է փարիզյան կոնսիստորիայի գլխավոր ռաբբի Իսիդոր Լազարը։ Թաղվել է Փարիզում, Պեր Լաշեզի հրեական մասում։
Ռաշելը վարել է բուռն հասարակական կյանք, ունեցել է սեփական սալոնը։ Ունեցել է երկու որդի (ավագը Նապոլեոնի որդու՝ Ալեքսանդր Կոլոնա-Վալևսկու հետ արտամուսնական կապից), սակայն երբևէ չի ամուսնացել։ Նրա որդիներն անցել են թլպատման կարգը։ Փարիզյան հասարակությունը աշխուժորեն քննարկում էր Ռաշելի բազմաթիվ սիրային կապերը։ Ռաշելը օգնություն էր ցուցաբերում ընտանիքի անդամներին, այսպես, նրա օժանդակությամբ քույրը ևս դարձավ դերասանուհի և հաջող թատերական գործունեություն ծավալեց։
Ընդունել է քրիստոնեություն։ 1848 թվականին հեղափոխության ժամանակ ծանոթությունը Իցխակ Կրեմյոյի հետ հետաքրքրություն է արթնացրել հուդայականության հանդեպ։


== Ծանոթագրություններ ==
Զինդելֆինգեն

Զինդելֆինգեն (գերմ.՝ Sindelfingen), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 60 445 է (2010 թվականի դեկտեմբերի 31–ի տվյալներով)։ Զբաղեցնում է 50,85 կմ² տարածք։ Պաշտոնական կոդը՝ 08 1 15 045։
Քաղաքը ստորաբաժանվում է 2 քաղաքային համայնքների։
Mercedes-Benz–ի «տնային» քաղաքն է։


== Ծանոթագրություններ ==


== Արտաքին հղումներ ==
Պաշտոնական էջը
Ժողովածու (1860)

Ժողովածու (1860), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1860 թվի տակ։ Ձեռագիրը գրվել է 1699 թվականին, Արիստակես Թեքիրտաղցի գրիչի կողմից, ենթադրաբար Թեքիրտաղում։ Գրված է թղթի վրա, որը ունի 20,7x15 չափս։ Ձեռագիրը կազմված է 196 թերթից։ Ունի 27 տող։ Գրված է միասյուն, նոտրգիրով։ Պահպանակը ունի թուղթ 1 էջ, գրված է՝ տպագիր Շարակնոց։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 1ա, 144ա, հետագայի՝ 145ա, 161ա (1867 թվական)։


== Բովանդակություն ==
Մովս․ Խորենացւոյ Պատմութիւն հայոց։
Պատմութիւն Յովակիմայ և Աննայի։
Սարգսի Ջուղայեցւոյ Յաղագս Էջմիածնի և անցք անցքից ի ժամանակս Եփրեմայ կաթողիկոսի (19-րդ դար)։


== Ծանոթագրություններ ==
48-րդ հարավային զուգահեռական

48-րդ հարավային զուգահեռականը հասարակածից 48° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։

Լայնության մեկ աստիճանին համապատասխանում է 74 625 մ երկարություն։
Հեռավորությունը՝
հասարակածից` 5318 կմ
հարավային բևեռից` 4683 կմ


== Ցերեկվա տևողությունը ==
Արեգակն այս լայնության վրա երևում է՝
ձմեռվա արևադարձին` 16 ժամ 03 ր
ամառվա արևադարձին` 8 ժամ 22 ր


== Զուգահեռականով հատվող տարածքները ==


== Տես նաև` ==
49-րդ հարավային զուգահեռական
47-րդ հարավային զուգահեռական
48-րդ հյուսիսային զուգահեռական


== Ծանոթագրություններ ==
Ռոշչինո (գյուղ, Սոսնովսկի շրջան)

Անվան այլ կիրառումների համար տե՛ս՝ ՌոշչինոՌոշչինո (ռուս.՝ Рощино), գյուղ Ռուսաստանի Չելյաբինսկի մարզի Սոսնովսկի շրջանի կազմում։
Բնակչությունը վերջին գրանցված տվյալներով կազմում էր 5259 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերշնիցա

Վերշնիցա (ուկրաիներեն՝ Вершниця), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Վերշնիցա գյուղում բնակվում էր 129 մարդ։ Բնակավայրը զբաղեցնում է 1452 կմ² տարածք։ Բնակչության խտությունը կազմում էր 88,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հետևակի մարտական մեքենա

Հետևակի մարտական մեքենա (ՀՄՄ), Թրթուրավոր կամ անվավոր, զրահապատ մարտական մեքենա։ Նախատեսված է մոտոհրաձգային և տանկային ստորաբաժանումների սպառազինման, հրթիռամիջուկային զենքի կիրառման դեպքում՝ անձնակազմի (մարտադաշտում գործող) շարժունակության, զինվածության և պաշտպանունակության ապահովման համար։
ՀՀՄ-1-ի երկարությունը կազմում է 6735մմ, բարձրությունը-2068մմ.
ՀՄՄ-1-ի հրանոթի տրամաչափը-73մմ, Գնդացրի տրամաչափը -7,62մմ.
Ղարաբաղյան պատերազմում օգտագործվել են ՀՄՄ-1 և ՀՄՄ-2 մակնիշների մեքենաները։ ՀՄՄ-2 մեքենայում ՀՄՄ-1-ի համեմատությամբ փոփոխվել է մարտական բաժանմունքը։ Երկտեղ աշտարակում տեղակայվել է առավել կատարյալ՝ 30 մմ-անոց 2Ա42 ավտոմատ թնդանոթ, իսկ «Մալյուտկա» կառավարվող հրթիռը փոխարինվել է «Կոնկուրս» հրթիռով, որով հնարավոր է դարձել օդային ու ցամաքային թիրախների հրթիռահրետակոծությունն ընթացքի ժամանակ (կամ կանգնած), և ավելացել հիմնական մարտական խնդիրների լուծման արղյունավետությունը։ ՀՄՄ-2 մեքենայի անձնակազմը կրճատվել է 1-ով (11-ի փոխարեն՝ 10 անձ), գետնահեռությունը ավելացել է մինչև 420 մմ, միջին արագությունը՝ 40-50 կմ/ժ, նախկին մակարդակի վրա պահպանելով դինամիկ որակները՝ փոխվել է սարքավորումների համալիրը։ ՀՄՄ-ի վրա տեղակայված սպառազինությունը հնարավորաթյուն է տալիս պայքարել տարբեր նպատակակետեփ՝ ներառյալ տանկերի և մարտական ուղղաթիռների դեմ։ Մեքենայի վրա տեղակայված սարքավորումներն անձնակազմին պաշտպանում են միջուկային զինամթերքի պայթյունի հարվածային ալիքի ազդեցությունից և թափանցող ճառագայթումից, քիմիական և մանրէական զենքերի ազդեցությունից, իսկ վարակված տեղանքով շարժվելիս՝ ռադիոակտիվ փոշուց։ Քողարկման նպատակով մեքենան հանդերձված է նաև ծխածածկույթ ստեղծելու ջերմածխային սարքավորմամբ և ծխահան նռնակի արձակման համակարզով։ Մեքենայի վրա կարող է տեղակայվել ականազերծիչ համակարգ։
Նորամուտ

Նորամուտ (նախկին անվանումը` Ղարաղալա),
գյուղ Հայաստանի Հանրապետության Լոռու մարզի Տաշիրի տարածաշրջանում, Տաշիր քաղաքից մոտ 12 կմ արևմուտք, Լոռիգետի ափին։ 2017 թվականից մտնում է Տաշիր համայնքի կազմի մեջ։
Ունի ութամյա դպրոց, գրադարան։ Ունեցել է տարրական դպրոց, գրադարան, բուժկայան։ Գյուղում և շրջակայքում պահպանվել են ամրոց (միջնադար), գյուղատեղիներ, մատուռ, դամբարաններ (մ․թ․ա․ II - I հազարամյակ), քարայրեր, կամուրջ, ջրաղացներ, գերեզմանոց, եկեղեցի։


== Բնակչություն ==
Ըստ ՀՀ 2011 թ. մարդահամարի արդյունքների` Նորամուտի մշտական և առկա բնակչությունը կազմել են 62 մարդ։ Մինչև 1989 թ. եղել է ադրբեջանաբնակ գյուղ։
Նորամուտի բնակչության փոփոխությունը ժամանակի ընթացքում` ստորև.


== Ծանոթագրություններ ==
Վագների նվագախումբ

Վագների նվագախումբ, իրենից ներկայացնում է 19-րդ դարի երաժշտական արվեստի խոշորագույն նվաճումներից մեկը։ Լինելով բնածին սիմֆոնիստ՝ Ռիխարդ Վագները չափազանց ընդարձակեց և հարստացրեց նվագախմբի արտահայտչական և պատկերավորման հնարավորությունները։ Նվագախումբի հնչողությունն աչքի է ընկնում տեմբրային բազմազանությամբ և թավշյա մեղմությամբ, մինչև իսկ ամենախլացուցիչ fortissimo-ներում։
Վագների երաժշտական դրամաներում նվագախումբն անհամեմատ գերազանցում է այն ժամանակի սովորական օպերային նվագախմբի կազմը՝ պղնձյա փողայինների խմբի մեծացման հաշվին։ Նվագախմբի ամենամեծ կազմը «Նիբելունգի մատանին» օպերայում է, որը համապատասխանում է քառերգության վիթխարի մտահաղացմանը։ Վագներն այստեղ օգտագործում է նվագախմբի քառապատիկ կազմը՝ մտցնում է հատկապաես շինված տուբաների կվարտետ, որոնք ստացել են «վագներյան տուբաների» անունը, բասի տրուբա, կոնտրաբասի տրոմբոն, ութ վալտորնա, վեց տավիղ, համապատասխանաբար մեծացնում է լարային խումբը։
Օպերայում նվագախումբը բաղկացած է մի քանի խմբերից՝ ընդարձակ ձայնածավալով և հարուստ արտահայտչական հնարավորություններով, որոնցից լայնորեն և վարպետորեն օգտվում է Վագները։


== Աղբյուր ==
Բ. Վ. Լևիկ «Արտասահմանյան երկրների երաժշտական գրականություն»
Շվեյցարական խոհանոց

Շվեյցարական խոհանոց, այն մի կողմից տերբերվում է իր շրջանային տարատեսակ ուտեստների առկայությամբ, որը պայմանավորված է, ինչպես տարբեր էթնիկ խմբերի բնակեցմամբ, այնպես էլ հարևան Իտալիայի, Ֆրանսիայի, Գերմանիայի, Ավստրիայի ազդեցությամբ, իսկ մյուս կողմից՝ ուտեստների մեծ թվով, որը կապված է ավանդական գյուղատնտեսության վարմամբ։
Շվեյցարական խոհանոցի կարևոր բաղադրիչներից են պանիրը, և պանրային հիմքով ուտեստները։ Շվեյցարիայի սահմաններից դուրս ամենահայտնի շվեյցարական պանիրները համարվում են գրյուերը, էմենտալը և ապենցելերը։


== Ավանդական շվեյցարական ուտեստներ ==


=== Ռոմանդիա ===
Ֆրանսախոս Ռոմանդիայից ծագել են Ֆոնդյուն (Վո) և ռակլետը (Վալե), որոնք ամբողջ Շվեյցարիայում դարձել են հայտնի։ Վալեից է ծագել նաև կարտոֆիլից, պանրից, խնձորից պատրաստվող «Խոլերա» կարկանդակը, որի բաղադրատոմսը ստեղծվել է խոլերայի համաճարակի ժամանակ։ Ամենահայտնի ուտեստը պատրաստվում է Լեման լճի ափին, որը տապակված ֆիլեն է՝ «Ֆիլե դե պերշ», որը պատրաստվում է տապակված պերկեսից։


=== Գրաուբյունդեն ===
Այս կանտոնի այցեքարտը համարվում է ապխտած միսը՝ ամենից շատ տավարի միսը։ Խմիչքներից հաճախ օգտագործում են անտառային հատապտուղները և ընկույզը։


=== Շվեյցարիայի գերմանական մաս ===
Շվեյցարիայի գերմանախոս մասի խոհանոցը տարբերվում է Ավստրիայի և Գերմանիայի խոհանոցների ավանդություններին նման լինելով, սակայն գոյություն ունեն նաև իրենց սեփական ուտեստները, որտեղ բացակայում է հարևանների խոհանոցներին նման լինելը։ Առավել հայտնի օրինակներ են ռյոշտին, գազարով կարկանդակը։


=== Տիչինո ===
Տիչինոյի խոհանոցը իտալական Լոմբարդիայի հետ ունի ընդհանուր գծեր։ Ամենահայտնի ուտեստը պոլենտան և ռիզոտոն են։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Швейцарская кухня. Не только рецепты. Куштуева Л., Куштуев М. Издательство "Манн, Иванов и Фербер", 2015. ISBN 978-5-00057-296-2
Швейцарская кухня. Швейцария. Путеводитель. М.: Авангард, 2007. ISBN 978-5-86394-301-5
Швейцарская кухня. Соломоник Т., Синельников С., Лазерсон И. Европейская шкатулка. Кулинарные шедевры мира. — СПб: Издательский Дом «Нева», 2006. — 368 с. илл.
Ափեվանք

Ափեվանք, գյուղ Արևմտյան Հայաստանում, Էրզրումի վիլայեթի Քղիի գավառակում։


== Պատմություն ==
Գյուղն ամբողջովին ավերվել ու ամայացել է 1915 թվականի Մեծ եղեռնի ժամանակ։ Թուրքական յաթաղանի զոհ է դարձել 846 բնակիչ, փրկվել են՝ 24 հայ։


== Բնակչություն ==
1914 թվականին ուներ 870 հայ բնակիչ։


== Տնտեսություն ==
Զբաղվում Էին երկրագործությամբ, անասնապահությամբ, այգեգործությամբ և մեղվաբուծությամբ։
Տեղական ճանապարհով կապված էր Քղի գյուղաքաղաքի հետ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բանե (Մարդինի գավառ)

Անվան այլ կիրառումների համար տե՛ս՝ Բանե (այլ կիրառումներ)Բանե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յուոզաս Գրուշաս

Յուոզաս Գրուշաս (լիտ.՝ Juozas Grušas, նոյեմբերի 29, 1901(1901-11-29), Šiauliai County, Լիտվա - մայիսի 21, 1986(1986-05-21), Կաունաս, Լիտվական ԽՍՀ, ԽՍՀՄ), լիտվացի գրող, խմբագիր, դրամատուրգ։ Լիտվական ԽՍՀ ժողովրդական գրող, Լիտվական ԽՍՀ արվեստի վաստակավոր գործիչ։


== Կենսագրություն ==
Յուոզաս Գրուշասը ծնվել է 1901 թվականին։ Գրուշասի առաջին ոգեշնչող ուսուցիչը եղել է լիտվացի բանաստեղծ Յովորասը, ով սովորեցրել է նրան գրել և նրա մեջ հետաքրքրություն է առաջացրել գրականության հանդեպ։ 1920 թվականին ընդունվել է Շյաուլյայի գիմնազիան, որն ավարտել է 1924 թվականին։ 1924-1931 թվականներին սովորել է Լիտվայի համալսարանի (1930 թվականից՝ Վիտովտի անվան համալսարան) աստվածաբանության և փիլիսոփայության ֆակուլտետում։ 1928 թվականին ընտրվել է ուսանողական «Šatrija» կազմակերպության նախագահ։ 1930 թվականից սկսել է դասավանդել լիտվերեն։ 1931 թվականին Բալիս Սրուոգայի հետ հիմնադրել են Լիտվայի գրողների ընկերությունը, որը նախագահել է 1937-1938 թվականներին։ 1928-1938 թվականներին Գրուշասը եղել է «Mūsų laikraštis» («Մեր թերթը») քրիստոնեական շաբաթաթերթի գլխավոր խմբագիրը։ 1935 թվականին հրատարակել է Karjeristai («Կարիերիստը») երգիծական վեպը, որը լիտվական վեպերի շարքում համարվել է «առանցքային» ստեղծագործություն։
1940-1941 թվականներին աշխատել է պետական հրատարակչությունում որպես գեղարվեստական խմբագիր։ 1948 թվականին դարձել է Լիտվական ԽՍՀ գրողների միության անդամ։ 1949 թվականին վերադարձել է Կաունաս և վերսկսել գրել՝ դառնալով Լիտվայի առաջատար դրամատուրգներից մեկը։ Նրա ստեղծագործությունները թարգմանվել են անգլերեն, լեհերեն, լատվիերեն, էստոներեն, հայերեն։


== Մահը ==
Մահացել է 1986 թվականին Կաունասում։ Թաղված է Կաունասի Պյատրաշյունսկոե գերեզմանատանը։


== Հիշատակ ==
Սիլաինիայի Յուոզաս Գրուշաս միջնակարգ դպրոցն անվանվել է գրողի պատվին։


== Ստեղծագործություններ ==
«Հերկուս Մանտաս»
«Սեր, ջազ և սատանա»
«Բարբորա Ռադվիլայտե»
«Պիուսը խելոք չէր»
«Կրկես»
«Երջանիկը ես եմ»


== Պարգևներ ==
Լիտվական ԽՍՀ ժողովրդական գրող
Լիտվական ԽՍՀ արվեստի վաստակավոր գործիչ
Հանրապետական կրկնակի՝ (1957, 1976) և կոմերիտմիության մրցանակի դափնեկիր


== Ծանոթագրություններ ==


== Արտաքին հղումներ ==
Յուոզաս Գրուշաս, համառոտ կենսագրական
Նադեժդինո (գյուղ, Լոզովայայի շրջան)

Անվան այլ կիրառումների համար տե՛ս՝ ՆադեժդինոՆադեժդինո (ուկրաիներեն՝ Надеждине), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1820 թվականին։
2001 թվականի տվյալներով Նադեժդինո գյուղում բնակվում էր 35 մարդ։ Բնակավայրը զբաղեցնում է 0,199 կմ² տարածք։ Բնակչության խտությունը կազմում էր 175,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկական ֆիլմերի ցանկ

Սա հայկական ֆիլմերի ցանկն է։ Հայկական առաջին ֆիլմը ՝ «Նամուսը», նկարահանվել է 1925 թվականին ՝ «Հայֆիլմ» կինոստուդիայի կողմից։


== 1920-ական թվականներ ==


== 1930-ական թվականներ ==


== 1940-ական թվականներ ==


== 1950-ական թվականներ ==


== 1960-ական թվականներ ==


== 1970-ական թվականներ ==


== 1980-ական թվականներ ==


== 1990-ական թվականներ ==


== 2000-ական թվականներ ==


== 2010-ական թվականներ ==


== 2020-ական թվականներ ==


== Արտաքին հղումներ ==
Armenian film Archived 2009-09-25 at the Wayback Machine. Հայկական ֆիլմերի ցուցակը համացանցում
Armenian films at Փարաջանով.com
Հայկական ֆիլմերի կայք arm-cinema.am
Սերժի Լոպես

Սերժի Լոպես (դեկտեմբերի 22, 1965(1965-12-22), Վիլյանուևա ի Խելտրու, Բարսելոնայի պրովինցիա, Ֆրանկիստական Իսպանիա), կատալոնյան դերասան, կինոդերասան, թատրոնի դերասան։


== Կենսագրություն ==
1991 թվականի ռեժիսոր Մանուել Պուրիեի կողմից հրավիրվել է նկարահանվելու «Անտոնիոյի ընկերուհին» ֆիլմում (1992)։ Մինչ այդ Լոպեսն արդեն վեց անգամ նկարահանվել էր   Պուրիեի ֆիլմերում։ Իսկ 1997 թվականին «Վեստերն ֆրանսիական ձևով» (կովբոյական արկածային ֆիլմ, որի նյութը սովորաբար լինում էր ԱՄՆ-ի արևմուտքի կյանքից) ֆիլմում ունեցած դերակատարության համար նա մեծ ճանաչում ստացավ։ Ֆիլմը մասնակցեց Կաննի կինոփառատոնին և արժանացավ Օսկարի, իսկ Սերժի Լոպեսը՝ Սեզար մրցանակի։ 1997 թվականին Վենտուրա Պոնսի «Լասկի» ֆիլմում (1998) նկարահանվելուց հետո նա ճանաչվեց  Իսպանայի լավագույն կինոդերասան։
Հետագայում Լոպեսը նկարահանվեց ճանաչված դերասաններ Խավիեր Բարդեմի և Վիկտորիա Աբրիի հետ՝ «Ոտքերի միջև» (1999) և, դարձյալ  1999 թվականին, Կարմեն Մարուաի հետ «Լիսաբոն» ֆիլմերում։ 2000 թվականին ֆրանսիական կինոակադեմիայի կողմից Լոպեն արժանացավ Լավագույն դերասան մրցանակի, Մոլ Դոմինիկի «Ընկեր Գարին, ով բոլորին բարին է ցանկանում» ֆիլմի համար (2000):Այս ֆիլմը խթան հանդիսացավ դերասանի համար, որպեսզի հետագայում նկարահանվի  «Միայն իմ» (2001), «Կեղտոտ վայելքներ» (2002), «Ֆավնի լաբիրինթոսը» (2006) ֆիլմերում։ 
Նկարահանվել է բազմաթիվ իսպանական և ֆրանսիական ֆիլմերում, սակայն համաշխարհային ճանաչում ստացավ «Պոռնոգրաֆիկ կապ» (1999), «Կեղտոտ վայելքներ» ֆիլմերից։ 2009 թվականին նկարահանվեց Ֆրանսուա Օզոնի «Ռիկի» ֆիլմում, որպես գլխավոր դերակատար։
Սերժի Լոպեսը ակտիվ է նաև քաղաքականության մեջ։ Նա քաղաքական վառ հայացքներով Կատալոնիայի անկախացման համար շարժման  անդամ է։ 2012 և 2015 թվականներին մասնակցել է երկրի պառլամենտական ընտրություններին, որպես Ազգային միաբանության թեկնածու։


== Պատկերասրահ ==

		
		
		
		


== Արտաքին հղումներ ==


== Ծանոթագրություններ ==
Նեդոգարկի (այլ կիրառումներ)

Նեդոգարկի, կարող է վերաբերել՝

Նեդոգարկի - գյուղ, Ուկրաինայի Կիրովոգրադի մարզի Ալեքսանդրիայի շրջանում
Նեդոգարկի - գյուղ, Ուկրաինայի Պոլտավայի մարզի Կրեմենչուգի շրջանում
(2134) Դենիսպալմ

(2134) Դենիսպալմ (անգլ.՝ Dennispalm), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 24-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 2,636871 ա. մ., առավելագույնը մոտենում է 1,962 ա. մ. հեռավորության վրա և հեռանում 3,3117 ա. մ.։ Արեգակի շուրջ մեկ ամբողջական պտույտ է կատարում 1563,98 երկրային օրվա ընթացքում, իր ուղեծրով շարժվելով միջինում 0,230182 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 31,35° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2134) Դենիսպալմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էստրեբեֆ

Էստրեբեֆ (ֆր.՝  Estrébœuf), համայնք Ֆրանսիայի Պիկարդիա մարզի Սոմ գավառում։
Բնակչությունը 2012 թվականի դրությամբ կազմում է 248 մարդ, բնակչության խտությունը` 39.74 մարդ/կմ²։ Բնակավայրը զբաղեցնում է 6.24 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 60 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 166 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 36։ Ակտիվության ցուցանիշը կազմում է 78,3 %։ 130 աշխատունակ մարդկանցից աշխատել է 115 անձ (64 տղամարդ և 51 կին)։ Գործազուրկ են եղել 15 անձ (6 տղամարդ և 9 կին)։ 36 անաշխատունակներից 10-ը եղել են աշակերտներ կամ ուսանողներ, 11-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալ-Հադիդայի շրջան

Ալ-Հադիդայի շրջան (արաբ․՝ ناحية الحديدة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Թել Քալախի գավառի 4 շրջաններից մեկը։
Վարչական կենտրոնն է ալ-Հադիդա քաղաքը։ 2004 թվականի մարդահամարի տվյալներով շրջանն ունի 25,998 բնակչություն։ Տարածքը կազմում է 122.42 կմ2։


== Ծանոթագրություններ ==
Ստորին Կամենկա (Սուլայի վտակ)

Ստորին Կամենկա (ռուս.՝ Нижняя Каменка), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սուլա գետի աջ ափին՝ 240 կմ հեռավորության վրա։ Գետի երկարությունը կազմում է 43 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082929
Կոդը ըստ հիդրոլոգիական հետազոտության (ՌԴ) — 103008292
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սուրբ Օհան (Վերին Բասենի գավառ)

Անվան այլ կիրառումների համար տե՛ս՝ Սուրբ Օհան (այլ կիրառումներ)Սուրբ Օհան, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բենե Վաջեննա

Բենե Վաջեննա (իտալերեն՝ Bene Vagienna), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 3483 մարդ (2008 թվականի տվյալներով)։ Բնակչության խտությունը՝ 73 մարդ/կմ²։ Տարածքը՝ 48 կմ²։ Փոստային ինդեքս՝ 12041։ Հեռախոսային կոդ՝ 0172։
Բենե Վաջեննան սահմանակից է Կարրու, Ֆոսանո, Լեկվիո Տանարո, Մագլիանո Ալպի, Նարցոլե, Պիոցո, Սալմուր և Տրինիտա մունիցիպալիտետներին։
Բնակավայրի հովանավորն է հանդիսանում սուրբ Գոտարդ Խիլդեսխայմսկիյը։ Տոնը նշվում է մայիսի  4-ին։ 


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական էջ
Վիճակագրության ազգային ինստիտուտ
Միլեևո (գյուղ, Գլինկովսկի շրջան)

Անվան այլ կիրառումների համար տե՛ս՝ ՄիլեևոՄիլեևո (ռուս.՝ Милеево), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազատության հրապարակ (Թբիլիսի)

Անվան այլ կիրառումների համար տե՛ս՝ Ազատության հրապարակ (այլ կիրառումներ)Ազատության հրապարակ (վրաց.՝ თავისუფლების მოედანი), հրապարակ Վրաստանի մայրաքաղաք Թբիլիսիի կենտրոնում։ Միջնադարում կոչվել է Քարավան-սարայ (Հյուրանոցների հրապարակ)։ 1827 թվականից մինչև Հոկտեմբերյան հեղափոխությունը կոչվել է Էրիվան (կամ Էրիվանսկայա) կամ Պասկևիչ-Էրիվանսկայա հրապարակ (վրաց.՝ ერევანსკი მოედანი, Էրևանսկի մոեդանի, ռուս.՝ Эриванская площадь, Երևանյան հրապարակ) ի պատիվ գեներալ Իվան Պասկևիչի, ով կրում էր Երևանի կոմսի տիտղոս։ Խորհրդային տարիներին հրապարակը կոչվել է Լավրենտի Բերիայի, ապա Լենին անվամբ։
Դեպի Ազատության հրապարակ են տանում վեց փողոցներ՝ Ռուսթավելու պողոտան, Պուշկինի փողոցը, Լեոնիձեի փողոցը, Տաբիձեի փողոցը, Ապխազիի փողոցը, Դադիանիի փողոցը։ Ազատության հրապարակում են գտնվում Թբիլիսիի քաղաքապետարանի շենքը, Վրաստանի բանկի կենտրոնական գրասենյակը, «Մարիոթ» հյուրանոցը։ Ընթացքի մեջ է Հին Թբիլիսիի ինքնավարության շենքի կառուցումը։
Ազատության հրապարակը բազմիցս դարձել է մասսայական ելույթների թատերաբեմ, մասնավորապես Վարդերի հեղափոխության ժամանակ, ինչպես նաև խարհրդային տարիներին, երբ հրապարակում ցույցեր էին անցկացվում ԽՍՀՄ-ից Վրաստանի անկախացման պահանջով։ 2005 թվականին հրապարակում անցկացվել է Երկրորդ համաշխարհային պատերազմի ավարտի 60-ամյակին նվիրված տոնակատարությունը, որի ժամանակ հրապարակում հավաքվել էր շուրջ 100000 մարդ, որոնց առջև ելույթ ունեցան ԱՄՆ նախագահ Ջորջ Բուշն ու Վրաստանի նախագահ Միխայիլ Սաակաշվիլին։
Խորհրդային տարիներին Ազատության հրապարակում կանգնեցված էր Լենինի արձանը։ 2006 թվականի նոյեմբերի 23-ին տեղի ունեցավ Ազատության արձանի բացումը։ Հեղինակը Զուրաբ Ծերեթելին է։ Հուշակոթողը ներկայացնում է վիշապին սպանող սուրբ Գևորգին։

		


== Ծանոթագրություններ ==


== Արտաքին հղումներ ==
Թբիլիսիի Ազատության հրապարակ Archived 2010-06-10 at the Wayback Machine. (ռուս.)
Լեյք շրջան (Իլինոյս)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.160 կմ² է, բնակչությունը՝ 703.462 մարդ (2010 թ. տվյալներով)։ Շրջկենտրոնն է Ուոկիգան բնակավայրը։ Կազմավորվել է 1839 թ.։
Շուշանիկ Կուրղինյանի գերեզման

Շուշանիկ Կուրղինյանի գերեզման, գտնվում է Երևանի Շենգավիթ վարչական շրջանում՝ Կոմիտասի անվան զբոսայգում՝ պանթեոնի տարածքից դուրս։ Ընդգրկված է Երևանի Շենգավիթ վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Սարգիս Բաղդասարյան
Ճարտարապետ՝ Ջիմ Թորոսյան


== Ծանոթագրություններ ==
Տրուբիչինո (գյուղ, Նովոգորոդսկի շրջան)

Տրուբիչինո (ռուս.՝ Трубичино), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժամանակակից արվեստի թանգարան (Երևան)

Անվան այլ կիրառումների համար տե՛ս՝ Ժամանակակից արվեստի թանգարան (այլ կիրառումներ)Երևանի Ժամանակակից արվեստի թանգարան, ստեղծվել է 1972 թ. գլխավորապես Հենրիկ Իգիթյանի, քաղաքապետ Գրիգոր Հասրաթյանի և ժամանակի ականավոր հայ նկարիչների ջանքերով։


== Ցուցադրություն ==
Ներկայացված են հիմնականում հայ ժամանակակից նկարիչների՝ Մինաս Ավետիսյանի, Վրույր Գալստյանի, Հակոբ Հակոբյանի, Լավինիա Բաժբեուկ-Մելիքյանի, Էմիլ Գազազի, Սարգիս Համալբաշյանի, Աշոտ Ղազարյանի (Աշոտ-Աշոտ) և այլոց ստեղծագործությունները։
Թանգարանի առաջին ցուցանմուշները հայ արվեստագետների նվիրատվություններն էին և 1960-ական թվականների՝ Հայաստանի ու Սփյուռքի նկարիչների գործեր։ Հետագայում ցուցանմուշների քանակն ավելացել է ՀՀ մշակույթի նախարարության գեղարվեստական ֆոնդի և ձեռքբերումների շնորհիվ։ Թանգարանում ցուցադրվում են Մինաս Ավետիսյանի, Աշոտ Հովհաննիսյանի, Մարտին Պետրոսյանի, Գայանե Խաչատուրյանի, Վրույր Գալստյանի, Վաղարշակ, Հենրի ու Ռոբերտ Էլիբեկյանների, Հարություն Կալենցի, Ռուդոլֆ Խաչատրյանի, Վարուժան Վարդանյանի, Աշոտ Բայանդուրի, սփյուռքահայ նկարիչներ Ժիրայր Օրագյանի, Ժանսեմի, Գառզուի, Ասատուր Պզտիկյանի և ուրիշների գործերից։ Թանգարանի հավաքածուն համալրվել է միջին ու երիտասարդ սերնդի՝ Սարգիս Համալբաշյանի, Արթուր և Արարատ Սարգսյանների, Մարինե Դիլանյանի, Ալբերտ Հակոբյանի, Սամվել Բաղդասարյանի, Արևիկ Արևշատյանի, Կամո Նիգարյանի, Տիգրան Մատուլյանի, Թենի Վարդանյանի և այլ ճանաչված նկարիչների աշխատանքներով։ 2004 թվականին բարերար Գրիգոր Մուրադյանը թանգարանին է նվիրել ամերիկաբնակ ճանաչված նկարիչ և քանդակագործ Էմիլ Գազազի աշխատանքներից։ Թանգարանը մայրաքաղաքի տարբեր ցուցասրահներում («Գևորգյան», «Ակադեմիա» և այլն), Հայաստանի նկարիչների միության դահլիճներում հաճախակի կազմակերպում է ցուցահանդեսներ, հրատարակել է մի շարք ալբոմներ՝ «Քոչար», «Ալեքսանդր Բաժբեուկ-Մելիքյան», «Հովնաթանյանից Մինաս», «Թանգարան», «Մինաս Ավետիսյան», «Վրույր Գալստյան», «Աշոտ Հովհաննիսյան» և այլն։ 2006–2007 թվականներին Ֆրանսիայում՝ «Հայաստանի տարի», 2007 թվականին Հռոմում՝ «Հայ մշակույթի օրեր» ծրագրերի շրջանակներում թանգարանը կազմակերպել է նոր ցուցադրություններ, տպագրել կատալոգներ։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Արաբեսկի (ժողովածու)

«Արաբեսկի» (ռուս.՝ «Арабески»), Նիկոլայ Գոգոլի ստեղծագործությունների ժողովածուն, որը բաղկացած է երկու մասից, կազմված հեղինակի կողմից։ Հրապարակվել է 1835 թվականի հունվարի առաջին կեսին, (գրաքննչական թույլտվություն՝ 1834 թվականի նոյեմբերի 10)։ Ժողովածուն  բովանդակությամբ շատ բազմազան է, այստեղից էլ անվանումը «արաբեսկ»՝  երկրաչափական և ոճավորված բուսական մոտիվների քմահաճ միահյուսումով բարդ նախշ, որ երբեմն ընդգրկում է նաև մակագրություններ։ Ժողովածուն ներառում էր տարեգրության, աշխարհագրության, արվեստի ինչպես նաև մի քանի գեղարվեստական ստեղծագործությունների հոդվածներ։
Արաբեսկի ժողովածույի մեջ ընդգրկված հոդվածներում Գոգոլը շարադրում է իր պատմական հայեցակետները և իր հայացքները գրականության և արվեստի մասին։ Մի քանի խոսք Պուշկինի մասին հոդվածում, Գոգոլը ներկայացրեց Պուշկինին որպես ռուս մեծ ազգային բանաստեղծ, ռոմանտիկ գեղագիտական ուրվագծում Գոգոլը առաջ է քաշում այնպիսի խնդիրներ, որոնք կան ռուս գրականությունում։ Փոքր Ռուսաստանի երգերում հոդվածում Գոգոլը գնահատական է տվել ժողովրդական ստեղծագործությանը, որպես ժողովրդական կյանքի ու ազգային գիտակցության արտահայտություն։ Կառլ Բրյուլովի «Պոմպեյի վերջին օրը» նկարի մասին հոդվածում Գոգոլը ռուսական արվեստի երևույթների նկատմամբ հանդես է եկել սկզբունքային գնահատականով։


== Ժողովածուի բովանդակություն ==


=== Առաջին մաս ===
Ներածություն (1835)
Քանդակագործություն, գեղանկարչություն և երաժշտություն (1835)
Միջին դարերի մասին (1834)
Գլուխ պատմական վեպից (1835)
Համընդհանուր պատմության դասավանդման մասին (1834)
Դիմանկար (վիպակ)
Հայացք Փոքր Ռուսաստանի կազմավորմանը (Հատված Փոքր Ռուսաստանի պատմությունից։ Հատոր I, գիրք I, գլուխ 1) (1834)
Մի քանի խոսք Պուշկինի մասին (1835)
Ներկայիս ժամանակների ճարտարապետության մասին (1835)
Ալ Մամուն (1835)


=== Երկրորդ մաս ===
Կյանք (1835)
Շլեցեր, Միլեր և Գերդեր (1835)
Նևսկի պողոտա (1835)
Փոքր Ռուսաստանի երգերի մասին (1834)
Մտքեր աշխարհագրության մասին (Մի քանի մտքեր երեխաներին աշխարհագրություն դասավանդելու մասին) (1831)
Պոմպեի վերջին օրը (1835)
Գերին (Արյունոտ բամռահարը) (1835)
Ազգերի գործողությունների մասին V դարի վերջին (1835)
Խելագարի գրառումները (1835)


== Ծանոթագրություններ ==


== Գրականություն ==


== Արտաքին հղումներ ==
http://www.ec-dejavu.net/a/Arabesque.html Archived 2016-03-04 at the Wayback Machine.
https://web.archive.org/web/20090227144027/http://www.nauka-shop.com/mod/shop/productID/16543/
В. Г. Белинский «Арабески… Н. Гоголя… Миргород… Н. Гоголя…»
«Гоголь. Арабески» на сайте «Лаборатория фантастики»
The Makemakes

The Makemakes, ավստրիական փոփ-ռոք խումբ, խումբը ներկայացրել է Ավստրիան Եվրատեսիլ 2015 երգի մրցույթում`«I Am Yours» երգով։


== Կարիերա ==
Խումբը թողարկել է իրենց դեբյուտային «The Lovercall» սինգլը 2012 թվականի հունիսի 15-ին։ Երգը վեցերորդ հորիզոնականն է զբաղեցրել Ö3 Austria Top 40 հիթ-շքերթում։ 2014 թվականի ապրիլի 15-ին The Makemakes-ը թողարկել է իրենց երկրորդ սինգլը՝ «Million Euro Smile», որը Ö3 Austria Top 40 հիթ-շքերթում զբաղեցրել է երկրորդ հորիզոնականը։
2015 թվականի մարտի 13-ին խումբը հաղթել է Ավստրիայի ազգային ընտրությունը և ընտրվել Եվրատեսիլ 2015 երգի մրցույթում Ավստրիայի ներկայացուցիչ։ Ավստրիան, որպես մրցույթի կազմակերպիչ, ելույթ է ունեցել միանգամից եզրափակչում։ Խումբը ելույթ է ունեցել տասնչորսերորդ համարի ներքո։ The Makemakes-ը չի ստացել ոչ մի միավոր՝ դառնալով հյուրընկալող երկրի ամենավատ կատարումը 1957 թվականից ի վեր։ Այնուամենայնիվ, խումբն իր պարտությանը հումորով է մոտեցել՝ Instagram-ի իրենց պաշտոնական էջում տեղադրելով «We are the zeroes of our time!» երգը։
2018 թվականի մարտին խումբը թողարկել է չորրորդ «Keep On Moving» սինգլը։


== Սկավառակագրություն ==


=== Ալբոմներ ===


=== Սինգլներ ===


== Ծանոթագրություններ ==
Mac OS

Mac OS (անգլ.՝ Macintosh Operating System), Apple ընկերության արտադրության գույքային օպերացիոն համակարգերի ընտանիք։ Մշակվել է Macintosh անհատական համակարգիչների շարքի համար։ Ժամանակակից օպերացիոն համակարգերում գրաֆիկական ինտերֆեյսի մասսայականացումը հաճախ համարվում է Mac OS-ի վաստակը։ Այն առաջին անգամ ներկայացվել է 1984 թվականին Macintosh 128K անհատական համակարգչի հետ միասին։


== Պատմություն ==
Apple-ը ցանկանում էր, որ Macintosh-ը ներկայանա որպես «համակարգիչ բոլորի համար»։ «Mac OS» տերմինն իրականում գոյություն չի ունեցել այնքան ժամանակ, մինչև այն պաշտոնապես չի օգտագործվել 1990 թվականների կեսերին։ Այդ ժամանակից ի վեր տերմինը կիրառվում է Մակինտոշ օպերացիոն համակարգերի բոլոր տարբերակների համար՝ որպես այլ օպերացիոն համակարգերի համատեքստում դրանք առանձնացնելու հարմար միջոց։
Mac OS-ի վաղ տարբերակները համատեղելի էին միայն Motorola 68k մշակիչի վրա հիմնված Mac համակարգիչների հետ։ Հետագա տարբերակները համատեղելի էին PowerPC (PPC) կառուցվածքի հետ։
2012 թվականին օպերացիոն համակարգն անվանափոխվել է OS X, իսկ 2016 թվականին՝ macOS: 


== Mac OS-ի վաղ տարբերակների ժամանակագրություն ==
Ստորև ներկայացված է System շարքի վաղ տարբերակների թողարկման ժամանակագրական ցուցակը։ Մինչև Mac OS 8 օպերացիոն համակարգերի թողարկումն այս ընտանիքը կոչվում էր «System հերթական համար»։

System 1-Mac OS 9-ի տարբերակները համարվում են դասական, որոնց թողարկումն ու աջակցությունը իրականացվել են 1984-2001 թվականներին։ 2000 թվականին թողարկվեց այդ պահին նոր և այսօրվա դրությամբ արդիական Mac OS X-ը՝ իր համարակալման առանձին համակարգով։


== Տես նաև ==
macOS
iOS


== Ծանոթագրություններ ==


== Արտաքին հղումներ ==
ՕՀ-ի էջը Apple-ի կայքում
Ռուսական կայքը Mac OS-ի մասին Archived 2011-05-11 at the Wayback Machine.
Սկոտ շրջան (Այովա)

Անվան այլ կիրառումների համար տե՛ս՝ Սկոտ շրջան (այլ կիրառումներ)Սկոտ շրջան (անգլ.՝ Scott County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.186 կմ² է, բնակչությունը՝ 165.224 մարդ (2010 թ. տվյալներով)։ Շրջկենտրոնն է Դավենպորտ բնակավայրը։ Կազմավորվել է 1837 թ.։
Դյուցազնագիրք դյուցազունների ասոցիացիա հասարակական կազմակերպություն

Դյուցազնագիրք դյուցազունների ասոցիացիա հասարակական կազմակերպություն (Dyutsaznagirk Association of Bogatyrs Non-Governmental Organization), Հայաստանի Հանրապետությունում գործող հասարակական կազմակերպություն, որը զբաղվում է ազգությամբ հայերի սխրանքների և ինքնատիպ ուժային, ինտելեկտուալ և բացառիկ ռեկորդների գրանցմամբ։ 1990 թվականից հավաքագրված տեղեկությունները ներկայացվում են «Դյուցազնագիրք» ռեկորդների ժողովածու աշխատության մեջ։


== Պատմություն ==
Կազմակերպությունը հիմնադրվել է 1990 թվականին Հայաստանի ֆիզիկական կուլտուրայի և սպորտի պետական կոմիտեի նախաձեռնությամբ։ Անվանվել է Արտասովոր շարժողական ունակությունների գրանցման հանձնաժողով, որը արձանագրում էր հայազգիների ինքնատիպ ուժային ռեկորդները։ 2013թ-ից հանձնաժողովը վերանվանվել է Դյուցազնագիրք դյուցազունների ասոցիացիա հասարակական կազմակերպութուն, որն, արդեն, ոչ միայն գրանցում է ուժային ռեկորդները, այլ նաև ինտելեկտուալ, մշակութային և բացառիկ ռեկորդները։ 2012թ-ին ստեղծվել է նաև «Դյուցազնագիր» հիմնադրամը։ 
Ազգությամբ հայերի սխրանքները և ինքնատիպ ռեկորդները որևէ տեղ պահպանելու և հանրությանը ներկայացնելու անհրաժեշտությունը պատճառ է եղել ստեղծելու մի հանձնաժողով, որը կգրանցեր այդ ռեկորդները։ Հանձնաժողովի անդամները​ թղթային տեսքով շուրջ քսան տարի գրանցել և հավաքագրել են հայ ազգի ներկայացուցիչների տարբեր ռեկորդներ։ Այդ ամենը տպագրելու նպատակով հետագայում ստեղծվեց​ «Դյուցազնագիրքը»։ 
Գրքի առաջին հատորը հրատարակվել է 2012 թվականին։ Այն ներառում է 1991-2011 թվականներին կազմակերպության կողմից արձանագրված ռեկորդները։ Երկրորդ հատորը լույս է տեսել​ 2015 թվականին և ամփոփում է​ 2012-2015 թվականներին հավաքագրված տեղեկությունները։
1990թ-ից մինչև 1995 թվականը կազմակերպության նախագահն է եղել ԽՍՀՄ սպորտի վարպետ, վաստակավոր մարզիչ Միքայել Իսպիրյանը, 1995-1997 թվականներին` ԽՍՀՄ սպորտի վարպետ Արթուր Գևորգյանը, իսկ 1997 թվականից մինչ օրս նախագահում է ՀՀ ֆիզիկական կուլտուրայի և սպորտի վաստակավոր գործիչ, ՀՀ վաստակավոր մարզիչ՝ Վարդան Թովմասյանը։


== Պատկերասրահ ==

		


== Ծանոթագրություններ ==


== Աղբյուրներ ==
/ «Դյուցազնագիրք» դյուցազունների ասոցիացիա հասարակական կազմակերպության ֆեյսբուքյան էջ
/ «Դյուցազնագիրք» դյուցազունների ասոցիացիա հասարակական կազմակերպության լրատվական էջ
/ «Դյուցազնագիրք»
/ Հատոր 1։
/ Հատոր 2։
Բավական (այլ կիրառումներ)

Բավական, կարող է վերաբերել՝

Բավական - Հայկական տոմարի համաձայն գիշերվա 12 ժամերից վեցերորդի անունը
Բավական - հայկական իգական անուն
Ոսպնյակային անտենա

Սանտիմետրային ալքիների դիապազոնում բավականին լաըն կիրառվում են տարբեր օպտիկական անտենարը։ Այն անտենաերում օգտագործվում են էլեկտրամագնիսկան ալիքների օպտիկական հատկանիշները քանի որ անտենաերի մակերեսի երկրաճափական չափերը և կորության շառավիղները շատ ավելի երկար են լինում քան գրգռվող տատանումների ալիքների երկարությունը։ Օպտիկական անտենաերը նախատեսված են սուր ուղղվածություն ճառագայաթման դիագրամաների ձևավորման համար։ Են հենց դրա մեջ էլ ձևափոխվում են ցիլինդրական կամ սֆերիկ ալիքի սկզբնամասը և դառնում հարթ։ Կետային աղբյուրի դեպքում Հերցի դիպոլը որը տեղդրված է F լինզայի կիզակետում, լինզան պետք է լինի կլոր և նրա ելքային մակերեսը կունենա կլոր տեսք։ Գծային աղբյուրի դեպքում որը տեղդրված է F կիզակետային գծի վրա, լինզան պետք է լինի ցիլինդրական և դրա ելքային մակերեսը կունենա ուղղանկյան ձև ։ Դիէլեկտրիկ լինզաները լայնաշերտ են քանի որ թեքվածության N ցուցանիշը հաճա;ականության լայն դիապազոնի դեպքւմ ու նույնիսկ ամենաբարձրերի դեպքում կախված չէ հաճախականությունից։


== Հատկություն ==
Այնուամենայնիվ դրանք քիչ են կիրառվում մեծ քաշի, էներգիայի բավականին մեծ և համեմատաբար ավելի բարձր գնի պատճառով։


== Օգտագործում ==
Անտենային տեխնիկայի ոլորտում լայն տարածում ունեն մետաղապլաստե լինզաները որոնք ունեն բարձր ֆազային արագություն։ Նման լինզաները կազմվում են մետաղական զուգահեռ թիթեղներից որոնք միմյանցից գտնվում են B հեռավորության վրա և ձևավորում են կորացված մակերես։
Բացի մետաղապլաստե լինզաներից անտենայի տեխնիկայի ոլորտում օգտագործվում է մետաղաէլէեկտրական լինզաներ ֆազային ցածր արագությամբ։ Այս լինզաները պատրաստվում են մետաղական գնդիկներից, կլոր դիսկերից, ուղղանկյուն կամ էլ այլ ձևի թիթեղներից, ինչպես նաև մետաղական ժապավեններից։ Հետևաբար դրանք իրենցից ներկաըացնում են լինզզաներ արհեստական դիէլէկտրիկից։ Պատրաստված է մետաղական գնդիկներից, որոնց տրամագիծը ավելի փոքր է քան ալիքի երկարությեւնը, դևրանք գտնվում են միմըանցից ավելի քիչ հեռավության վրա քան ալիքի երկարությունն է
Սոլուջա

Սոլուջա, գյուղ Օսմանյան կայսրությունում, Տրապիզոնի վիլայեթի Թերմեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Զելյոնիե Գորի (գյուղ, Վադսկի շրջան)

Զելյոնիե Գորի (ռուս.՝ Зелёные горы), գյուղ Ռուսաստանի, Նիժնի Նովգորոդի մարզի Վադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իլլազի

Իլլազի (իտալերեն՝ Illasi), կոմունա Իտալիայում՝ Վենետո մարզի Վերոնա գավառում։
Բնակչությունը կազմում է 5112 մարդ։ Խտությունը կազմում է 194 մարդ/կմ²։ Զբաղեցնում է 25,04 կմ² տարածք։ Սահմանակից է Կացանո դի Տրամինիա, Կոլոնիոլա այ Կոլլի, Լավանիո, Մեցանե դի Սոտո, Տրենիագո համայնքներին։ Փոստային ինդեքս՝ 37031։ Հեռախոսային կոդ՝ 045։ Քաղաքի հովանավոր պաշտպանն է Բարդուղիմեոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Լենինկա (գյուղ, Ուստինովի շրջան)

Անվան այլ կիրառումների համար տե՛ս՝ ԼենինկաԼենինկա (ուկրաիներեն՝ Ленінка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Լենինկա գյուղում բնակվում էր 161 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շրջակա միջավայրի հիգենայի և կանխարգելիչ թունաբանության ԳՀԻ

Շրջակա միջավայրի հիգենայի և կանխարգելիչ թունաբանության ԳՀԻ ՀՀ առողջապահության նախարարության (1971-1992-ին՝ԽՍՀՄ առողջապահության նախարարության թունաքիմիկատների, պոլիմերների, պլաստմասսաների և հանքային պարարտանյութերի հիգիենայի և թունաբանության ՀամԳՀԻ մասնաճյուղ), կազմավորվել է ճառագայթակենսաբանության բաժանմունքի պեստիցիդների հիգիենայի ու թունաբանության լաբորատորիայի (1968 թվական) հիման վրա։ Հիմն, խնդիրներն են քիմիական նյութերով շրջակա միջավայրի աղտոտման և դրա հետ կապված ազգաբնակչության առողջական վիճակի բարելավման, առողջապահ, պետական համալիր միջոցառումների կազմակերպումը, պեստիցիդների, բույսերի աճման խթանիչների, հանքային պարարտանյութերի և պոլիմերների օգտագործման հիգիենային գնահատումը։ Մշակվել են պեստիցիդների, բույսերի աճման խթանիչների, հանքային պարարտանյութերի և պոլիմերների հետ առնչվող անձանց թունավորումների կանխարգելման, սննդամթերքի ու պոլիմերների մեջ թունավոր նյութերի և վնասակար խառնուրդների թույլատրելի քանակների փորձաքննության, չնչին քանակությամբ քիմիական նյութերի հայտնաբերման եղանակներ։ Ստեղծվել է նաև տարերային և զանգվածային աղետների (մասնավորապես երկրաշարժի) ժամանակ բնակչության հակահամաճարակային անվտանգության ապահովման համակարգ։
Արամայիս Առուստամյան

Արամայիս Առուստամյան Սերգեյի (ծնվ. 1961, մայիսի 1, գ. Պողոսագոմեր, Մարտակերտի շրջան, ԼՂՀ), հայ ազատամարտիկ։
1979-1981 թվականներին ծառայել է ԽՍՀՄ ԶՈւ-ում։ 1988-1994 թվականներին կամավորական ջոկատի, ՊԲ ստորաբաժանումներում մասնակցել է Մարտակերտի շրջանի ինքնապաշտպանական և ազատագրման մարտերին։
Պարգևատրվել է ԼՂՀ «Մարտական խաչ» 1-ին աստիճանի շքանշանով։


== Ծանոթագրություններ ==